laion/Wikipedia-Exotic huggingface dataset:
איסאק קיקואין

איסאק קיקואין (ברוסית: Исаак Константинович Кикоин‏; 28 במרץ 1908, זאגר - 28 בדצמבר 1984, מוסקבה) היה פיזיקאי סובייטי ממוצא יהודי. הוא התמחה בפיזיקה גרעינית. איסאק קיקואין נולד בשנת 1908 בזאגר (אז בתחומי האימפריה הרוסית כיום בליטא למשפחה יהודית. אביו היה מורה בבית ספר יהודי בעיירה. בשנת 1915 כאשר חזית מלחמת העולם הראשונה התקרבה לאזור המשפחה עברה לפסקוב. בעיר זו הם התגוררו שנים רבות. אביו נפטר בשנת 1940 ואמו נרצחה על ידי הנאצים כאשר פסקוב נכבשה על ידם. קיקואין סיים לימודי בית ספר, למד בבית ספר לטכנאים וקיבל הסמכת מודד. בשנת 1925 הוא התחיל לימודי פיזיקה במכון הפוליטכני בלנינגרד. עוד בהיותו סטודנט קיקואין החל לפרסם תוצאות ניסויים שביצע. לאחר סיום הלימודים הוא נותר במכון בו למד. בשנת 1930 הוא נשלח להשתלמות לגרמניה והולנד. בחזרה לברית המועצות קיקואין החל ללמד במוסדות להשכלה גבוהה בלנינגרד. בשנת 1933 קיקואין גילה תופעה חדשה במוליכי למחצה שנקראת כיום "תופעת קיקואין-נוסקוב". הוא התחיל לעבוד במכון לפיזיקה וטכנולוגיה. בשנת 1935 לאחר הקמת מכון לפיזיקה בסברדלובסק הוא עבר למקום עבודה החדש. הוא היה מלמד באוניברסיטה טכנית בעיר וכיהן כפרופסור. לאחר תחילת קרבות מלחמת העולם השנייה קיקואין החל לבצע מחקרים בתחומים שתמחו במאמץ המלחמתי. בשנת 1943 הוא התחיל לעבוד על הפרויקט הגרעיני של ברית המעוצות. הוא היה המוביל בפרויקט בניית מתקנים להעשרת אורניום שנבנו אזור. לאחר הקמת "מכון קורצ'טוב" קיקואין עבר למכון והחל משנת 1960 היה סגן מנהל המכון. החל משנת 1945 קיקואין היה פרופסור באוניברסיטה הלאומית למחקר גרעיני במוסקבה, בשנת 1959 הוא עבר לאוניברסיטת מוסקבה בה היה פרופסור עד לשנת 1977. בשנת 1953 קיקואין נבחר לאקדמיה למדעים של ברית המועצות. בשנת 1969 קיקואין היה בין המייסדים של ירחון למדע פופולרי "קוונט" שיוצא לאור גם כיום. קיקואין נכנס לתחום כתיבת ספר לימוד וכתב כמה ספרי לימוד לפיזיקה עבור בתי הספר (ביחד עם אחיו). הוא קידם נושא אולימפיאדות לפיזיקה והעביר החלטה שזוכי התחרות יתקבלו למוסדות להשכלה גבוהה ללא מבחנים. על תרומתו לקידום המדע וטכנולוגיה בתחום הגרעין לקיקואין הוענקו עיטורים רבים כולל עיטור לנין (7 פעמים), גיבור העמל הסוציאליסטי (פעמיים), פרס ברית המועצות (6 פעמים), פרס לנין ועוד. קיקואין נפטר בשנת 1984 ונטמן בבית העלמין נובודוויצ'י. בשנת 1991 יצא לאור ספר על חייו. מדיה וקבצים בנושא איסאק קיקואין בוויקישיתוף ביוגרפיה (באנגלית) ביוגרפיה (ברוסית)
מוקה (פירושונים)

האם התכוונתם ל... מוקה – משקה קפה מוח'א – עיר בתימן, מקור משקה המוקה מוקה (הרפובליקה הדומיניקנית) – עיר ברפובליקה הדומיניקנית מבחן MOCA - שאלון להערכה קוגניטיבית של קשישים לצורך אבחון דמנציה אופל מוקה – מכונית מתוצרת אופל אישים: אלפונס מוכה – צייר ומעצב צ'כי טימו ק. מוקה – סופר פיני מוק מוחה
עקיבה יגלום

עקיבה יגלום (ברוסית: Акива Моисеевич Яглом‏; ( 6 במרץ 1921, חרקיב- 13 בדצמבר 2007, בוסטון) היה פיזיקאי ומתמטיקאי סובייטי-רוסי-אמריקאי ממוצא יהודי. עקיבה יגלום נולד בשנת 1921 בחרקיב (אז בתחומי ברית המועצות כיום באוקראינה למשפחה יהודית. אביו היה לבר מערכת על עיתון מפלגת פועלי ציון. לעקיבה היה אח תאום איסאק. בשנת 1926 המשפחה עברה למוסקבה. האחים הצטיינו במתמטיקה וזכו במקום ראשון באולימפיאדה העירונית. עוד בתקופת בית ספר יגלום התיידד עם אנדריי סחרוב והם היו חברים שנים רבות. בשנת 1938 אחים החלו ללמוד באוניברסיטת מוסקבה. בשנת 1941 בתחילת מלחמת העולם השנייה הם התנדבו לצבא אך נדחו בגלל בעיות בריאות. המשפחה עברה לסברדלובסק בה הם היימו את הלימודים. בהמלצת אנדריי קולמוגורוב הם התחילו לעבוד במכון של אקדמיה למדעים של ברית המועצות. בשנת 1943 עקיבה החל לעבוד ב"מכון סטקלוב" למתמטיקה וסיים שם עבודת תואר שלישי. ביחד עם ישראל גלפנד הוא נכנס לפיזיקה תאורטית. איגור תאם וויטלי גינזבורג הצעו לו לעבוד בתחום זה. לאחר שהתברר לו שפעליות קשורה לפיתוח פצצה גרעינית הוא סירב. בשלב זה הוא חשב שבמהך ניתן יהיה לחזור לתחום. עקיבה יגלום החל לעבוד במעבדה לחקר אטמוספירה בראשות קולמוגורוב. בהמשך התברר שלא ניתן לחזור למכון קורצ'טוב והוא עבד בתחומים של חקר אטמוספירה במשך 45 שנים. בנוסף לפעליות מחקרית יגלום היה מלמד באוניברסיטת מוסקבה מונה לפרופסור בקתדרה לתורת ההסתברות. בשנת 1968 אחרי שיגלום חתם במכתב להגנת אלכסנדר יסנין-וולפין יגלום פותר באוניברסיטה. הוא המשיך לעבוד במסגרת מכון של האקדמיה. בשנת 1988 יגלום קיבל פרס של איגוד הפיזיקאים של ארצות הברית. בשנת 1992 יגלום עבר לארצות הברית והחל ללמד במכון הטכנולוגי של מסצ'וסטס. יגלום נפטק בשנת 2007. באותה שנה הונקה לו מדללי של איגו אירופאי למדעי כדור הארץ. בשנות ה-60 של המאה ה-20 הוא כתב ספר "הידרומכניקה סטיסטית" ב-2 כרכים. בשנת 1975 פורמסה מהדורה מעודכנת שתורגמה לאנגלית. בסך הכול הוא כתב 7 ספרים ומאות מאמרים מדעיים. מדיה וקבצים בנושא עקיבה יגלום בוויקישיתוף ביוגרפיה (באנגלית) ביוגרפיה (ברוסית) ריאיון עם יגלום (ברוסית) עקיבה יגלום, באתר פרויקט הגנאלוגיה במתמטיקה
סלמה ג'נובה

סלמה ג'נובה או סלמה ג'נובזה (באיטלקית: Salame genovese di Sant'Olcese) הוא נקניק איטלקי. מהיישוב Sant'Olcese (פעם יוצר גם בכפר השכן Orero שכיום בתחום עיריית Serra Riccò) וידועה בייצור של סלמה (ברבים: סלמי) טחון גס-גרגר ותיבול טיפוסי. נראה שהליגורים הקדומים שישבו בוואל פולצ'וורה (אנ') למדו את הטכניקות לשימור חזיר מהרומאים. טכניקות אלה נמסרו במשך מאות שנים על ידי חקלאים באזור סנט'אולצ'זה, שבו גידול חזירים היה נפוץ בעבר. הסלמה שנקרא "די סנט'אולצ'זה" הופק לראשונה בכפר Orero, היום כפר השייך כאמור לעיריית סרה ריקו, אך עד 1877 היה חלק מעיריית סנט'אולצ'זה. הייצור התעשייתי וההצלחה המסחרית באזור ג'נובה החלו בהחלט לפני תחילת המאה ה-19. נכון לעכשיו, הייצור של סאלומי מסוג זה מוגבל לשני מפעלי בשר לייצור נקניק בסנט'אולצ'זה, שניהם ממוצא עתיק. סלמה סנט'אולצ'זה עשוי בחלקים שווים של בשר חזיר ובשר בקר שמגיעים מבעלי חיים בוגרים ממחוז מפיימונטה, ובמיוחד מאזורי אסטיניאנו, מאלסנדרינו וקונינזה, השייכים לגזעי ביאנקה פימונטזה וברונלפינה (Bianca Piemontese ו Brunalpina) כלומר "לבן פימונטזה" ו"חום אלפיני". בשר החזיר (שומן חזיר ובייקון, 60% רזה ו-40% שמן) כבר לא מיוצר במקום, אלא מגיע מחוות נבחרות בצפון איטליה. תהליך הייצור שונה מזה של סלאמי איטלקי אחרים וכולל חיתוך ידני של הבשר (לאחר חיסול גידים וסחוס), ואז העברת החלקים הרזים במטחנת בשר (בעוד החלקים השומניים נותרים בקוביות), מעורבב עם פלפל שחור טחון גס. (יש המשמיטים אותו), אבקת שום, יין לבן מ-Val Polcevera ומלח בישול ולאחר מכן התערובת המתובלת ממולאת לתוך מעטפת מילוי נקניק והנקניקים קשורים ביד, נוהג שמניח מראש מיומנות והתמקצעות ניכרת של הצוות. לאחר מכן עוברים הסלאמי להתבגרות ויישון, תחילה למשך מספר ימים בחדר מיוחד בחום של פלטה המוזנת מעץ אלון, לאחר מכן למשך חודשיים או שלושה נחשפים לאוויר בחדר יבש עם טמפרטורה ולחות מבוקרות. מוצר אחר, מוסטרדלה, מופק מחלקי חזיר שאינם בשימוש בתהליך הנ"ל. באופן מסורתי אוכלים את הסלמי הזה באביב בליווי פול טרי ופקורינו מסרדיניה טרי ושמן זית ליגורי כתית מעולה. כשהוא חתוך, הוא מציג ארומה ריחנית וטעם שום קל המדגיש את עדינותו. מוצרי מזון חקלאי איטלקי מסורתי Cabella Salumi di Sant'Olcese Salumificio Parodi a Sant'Olcese Note storiche sul sito del salumificio Cabella (אורכב 07.01.2009 בארכיון Wayback Machine) "Note storiche sul sito del salumificio Parodi". "Salame genovese di Sant'Olcese e di Orero".
2023 בממלכה המאוחדת

2023 בממלכה המאוחדת היא השנה בה הממלכה המאוחדת חגגה 222 שנה מיום היווסדה. מונרך - המלך צ'ארלס השלישי ראש ממשלה - רישי סונאק (המפלגה השמרנית הבריטית) 6 במאי – טקס הכתרת צ'ארלס השלישי וקמילה, למלך ומלכת הממלכה המאוחדת 9–13 במאי – נערכו שני חצאי גמר וגמר אירוויזיון 2023 בליברפול. (קטגוריה:בריטים שנפטרו ב-2023) 4 בינואר - פיי ולדון, סופרת ומחזאית אנגלייה (נולדה ב-1931) 10 בינואר - ג'ף בק, גיטריסט רוק אנגלי (נולד ב-1944) 12 בינואר - פול ג'ונסון, עיתונאי, היסטוריון, כותב נאומים וסופר אנגלי (נולד ב-1928) 27 בינואר - סילביה סימס, שחקנית אנגלייה (נולדה ב-1934) 5 במרץ - אלן ג'יי, סייף בריטי-יהודי (נולד ב-1931) 12 במרץ - פילידה בארלו, אמנית בריטית (נולדה ב-1944) 10 באפריל - אן פרי, סופרת בריטית (נולדה ב-1938) 13 באפריל - מרי קוואנט, מעצבת אופנה ואייקון אופנה בריטי שהשפיעה רבות על האופנה בשנות ה-60 בלונדון. (נולדה ב-1930) 19 במאי - מרטין איימיס, סופר בריטי (נולד ב-1949) 21 במאי - ריי סטיבנסון, שחקן צפון אירי (נולד ב-1964) 14 ביוני - ג'ון הולינס, שחקן ומאמן כדורגל אנגלי (נולד ב-1946) 15 ביוני - גלנדה ג'קסון, שחקנית קולנוע ופוליטיקאית אנגלייה מטעם מפלגת הלייבור הבריטית, זוכת שני פרסי אוסקר, שני פרסי אמי, פרס גלובוס הזהב ופרס טוני (נולדה ב-1936) 15 ביוני - גורדון מקווין, כדורגלן סקוטי (נולד ב-1952) 16 ביוני - בן הלפגוט, מרים משקולות יהודי בריטי (נולד ב-1929) 16 ביוני - אנג'לה ת'ורן, שחקנית אנגלייה (נולד ב-1939) 16 ביולי - ג'יין בירקין, שחקנית קולנוע, במאית, דוגמנית וזמרת אנגלייה (נולדה ב-1946) 17 ביולי - ריצ'רד לין, פסיכולוג וסופר בריטי (נולד ב-1930) 24 ביולי - טרבור פרנסיס, כדורגלן ומאמן אנגלי (נולד ב-1954) 13 באוגוסט - פטרישיה ברדין, זמרת, סופרת ושחקנית בריטית (נולדה ב-1935) 13 בספטמבר - רוג'ר ויטאקר, זמר ומוזיקאי אנגלי (נולד ב-1936) 27 בספטמבר - מייקל גמבון, שחקן קולנוע ותיאטרון בריטי יליד אירלנד (נולד ב-1940) 2 באוקטובר - פרנסיס לי, כדורגלן ואיש עסקים אנגלי (נולד ב-1944) 7 באוקטובר - פיליס לאטור, סוכנת חשאית במנהלת המבצעים המיוחדים של בריטניה במהלך מלחמת העולם השנייה בצרפת (נולדה ב-1921) 21 באוקטובר - בובי צ'רלטון, כדורגלן אנגלי (נולד ב-1937) 14 בנובמבר - טום ארנולד, פוליטיקאי בריטי (נולד ב-1947) 16 בנובמבר - א"ס בייאט, סופרת ומשוררת אנגלייה (נולדה ב-1936) 19 בנובמבר - ג'וס אקלנד, שחקן אנגלי (נולד ב-1928) 23 בנובמבר - טרי ונבלס, כדורגלן ומאמן כדורגל אנגלי (נולד ב-1943) 23 בדצמבר - ריצ'רד רמפטון, עורך דין בריטי (נולד ב-1941) מדיה וקבצים בנושא 2023 בממלכה המאוחדת בוויקישיתוף עידן חדש בבריטניה: צ'רלס השלישי הוכתר למלך, באתר הארץ, 6 במאי 2023
רואפהו

הר רואפהו (במאורית: Mount Ruapehu, "בור רועש") הוא הר געש פעיל במרכז האי הצפוני של ניו זילנד, הנמצא 40 ק"מ דרום-מערבית לאגם טאופו. להר שלוש פסגות מרכזיות: טהורנגי – 2,797 מטר – שהיא הפסגה הגבוהה ביותר באי הצפוני, פרטטאיטונגה – 2,751 מטר, וטה האוהאו – 2,755 מטר. רואפהו פעיל באופן רציף, והוא אחד מהרי הגעש הפעילים הגדולים באוקיאניה. ברואפהו שני אתרי סקי מסחריים: ואקפפה בצד הצפוני וטורואה במדרון הדרומי, וכן אתר סקי פרטי בטוקינו בחלקו המזרחי של ההר. להאר (מפולת בוץ געשית) שנוצר בעקבות התפרצות ב-24 בדצמבר 1953 גרם למותם של 151 בני אדם, כאשר נהר והנגיהו עלה על גדותיו והרס גשר של מסילת ברזל בדיוק כשרכבת אקספרס עברה מעליו. בשנת 1996, נוצר אגם משלג שהומס בלוע הר הגעש. גאולוגים חוששים כי כשהאגם יעלה על גדותיו תתרחש מפולת ענקית שתגרום נזק רב. בשנת 2005 הגיע האגם לגובה של שכבת הסלע הרכה יותר בשפת הלוע ומאז החלו הרשויות המקומיות בכוננות למקרה של מפולת באזור. במרץ 2007 עלה אגם הלוע על גדותיו ויצר מפולת בוץ. הודות לניטור גובה המים באגם לא נרשמו פגיעות כתוצאה מהמפולת. ב-25 בספטמבר 2007 התפרץ ההר במשך 10 דקות, תוך שהוא פולט עשן לגובה של כ-5,000 מטרים ומעיף סלעים. מטפס הרים אחד נפצע במהלך ההתפרצות, וכ-50 בני אדם נוספים פונו מההר. מזג האוויר בהר משתנה בתדירות גבוהה, ובמקרים נדירים עלול לגרום למוות. מקרה כזה אירע במהלך סופת שלגים פתאומית, בה נקברה למוות קבוצת חיילים באימון הישרדות חורפי. באותה סופה מצא תייר יפני מחסה במערת שלג, שם נשאר ימים ספורים עד שחולץ. ב-5 ביולי 2003, 350 גולשי סקי ו-70 אנשי צוות נלכדו במשך הלילה באתר הסקי בצד ההר לאחר שסופה פתאומית פרצה ומנעה תנועה על הכביש המגיע אל האתר. בבוקר המחרת ירדו כולם מההר בבטחה. מדיה וקבצים בנושא רואפהו בוויקישיתוף מעקב אחר הר רואפהו (באנגלית) מצב אגם המכתש (באנגלית) הר רואפהו מאנציקלופדיית הרי העולם (באנגלית) רואפהו, באתר אנציקלופדיה בריטניקה (באנגלית) אתר Global Volcanism Program Humanitarian | Thomson Reuters Foundation News, news.trust.org
אופיר האוזמן

אופיר האוזמן (נולדה ב-13 באפריל 1987) היא עיתונאית ישראלית. משמשת כעורכת וכתבת ב-ynet מאז שנת 2013, ומאז שנת 2024 עורכת את ערוץ המעורבות של האתר. האוזמן, נשואה ואמא לשניים, נולדה בקיבוץ דליה שברמת מנשה. בוגרת מחלקת התקשורת במכללת ספיר. החלה את עבודתה ב-ynet ב-2013 כמתמחה במסגרת לימודיה במכללת ספיר, והשתלבה בערוץ הבריאות של האתר. כעבור כשנה מונתה לעורכת משנה של ערוץ האוכל ושימשה בתפקיד זה במשך כמה שנים. בשנת 2020, עם פרוץ מגפת הקורונה, מונתה לממלאת מקום עורך ערוץ החופש של ynet במקום אסף רוזן שהועבר לתגבר את דסק החדשות. בשנת 2022 הצטרפה למדור הפרימיום של האתר ynet+ המפרסם כתבות מגזין, עומק ותחקירים בתשלום. בתחילת 2024 מונתה לעורכת ערוץ המעורבות. רשימת הכתבות של אופיר האוזמן ב-ynet אופיר האוזמן, ברשת החברתית אקס (טוויטר) אופיר האוזמן, ברשת החברתית אקס (טוויטר) רותם שרון, הקיבוצניקית מהצפון, בוגרת המכללה בדרום, שהמגפה הזניקה אותה לעמדת עריכה בכירה, באתר ספירלה, ‏2023-01-16
2022 בממלכה המאוחדת

2022 בממלכה המאוחדת היא השנה בה הממלכה המאוחדת חגגה 221 שנה מיום היווסדה. מונרך - המלכה אליזבת השנייה עד 8 בספטמבר, המלך צ'ארלס השלישי ראש ממשלה - בוריס ג'ונסון (המפלגה השמרנית הבריטית) עד 6 בספטמבר, ליז טראס (המפלגה השמרנית הבריטית) עד 25 באוקטובר, רישי סונאק (המפלגה השמרנית הבריטית) מגפת הקורונה בממלכה המאוחדת 7 ביולי – ראש ממשלת בריטניה בוריס ג'ונסון מודיע על התפטרותו 8 בספטמבר – מותה של אליזבת השנייה - המלכה אליזבת השנייה הלכה לעולמה בגיל 96, לאחר 70 שנות מלכות. 8 בספטמבר – צ'ארלס השלישי הפך למלך הממלכה המאוחדת של בריטניה הגדולה וצפון אירלנד ו-14 ממלכות חבר העמים הבריטי. 19 בספטמבר – הלוויית המלכה אליזבת השנייה - המלכה אליזבת השנייה מובאת למנוחות באחת ההלוויות הגדולות בהיסטוריה 20 באוקטובר – ליז טראס מתפטרת מתפקיד ראש ממשלת הממלכה המאוחדת אחרי 45 ימי כהונה בלבד הכהונה הקצרה ביותר בהיסטוריה של בריטניה (קטגוריה:בריטים שנפטרו ב-2022) 10 בינואר – גארי וולדהורן, שחקן אנגלי (נולד ב-1943) 19 בינואר – דויד קוקס, סטטיסטיקאי בריטי (נולד ב-1924) 9 בפברואר – ג'וזף הורוביץ, מלחין ומנצח אנגלי ממוצא יהודי (נולד ב-1926) 17 בפברואר – סטיב ברטנשו, שחקן ומאמן כדורגל אנגלי (נולד ב-1935) 7 במרץ – ג'רמי צ'יילד, שחקן אנגלי (נולד ב-1944) 17 במרץ – פיטר בולס, שחקן אנגלי (נולד ב-1936) 3 באפריל – ג'ון בראון, שחקנית אנגלייה (נולדה ב-1927) 9 באפריל – ג'ק היגינס, סופר אנגלי שנודע בשל המותחנים הרבים שכתב (נולד ב-1929) 18 באפריל – הריסון ברטוויסל, מלחין אנגלי (נולד ב-1934) 3 במאי – טוני ברוקס, נהג מרוצים בריטי (נולד ב-1932) 8 במאי – דניס ווטרמן, שחקן וזמר אנגלי (נולד ב-1948) 9 במאי – ג'ון קוטס, מתמטיקאי, חבר החברה המלכותית הבריטית, פרופסור בחוג למתמטיקה עיונית באוניברסיטת קיימברידג' שבאנגליה (נולד ב-1945) 2 ביולי – פיטר ברוק, במאי תיאטרון, במאי קולנוע, תאורטיקן של תיאטרון ומפיק בריטי-יהודי (נולד ב-1925) 11 ביולי – מונטי נורמן, זמר ומלחין מוזיקה לסרטים יהודי בריטי (נולד ב-1928) 24 ביולי – דייוויד וורנר, שחקן בריטי (נולד ב-1941) 28 ביולי – ברנרד קריבינס, שחקן אופי, קומיקאי ומדבב אנגלי (נולד ב-1928) 8 באוגוסט – אוליביה ניוטון-ג'ון, זמרת ושחקנית אוסטרלית-בריטית (נולדה ב-1948) 9 באוגוסט – ניקולס אוונס, עיתונאי, תסריטאי, מפיק טלוויזיה וקולנוע וסופר אנגלי (נולד ב-1950) 18 באוגוסט – ג'וזפין טוסון, שחקנית תיאטרון וטלוויזיה אנגלייה (נולדה ב-1931) 8 בספטמבר – אליזבת השנייה, מלכת הממלכה המאוחדת (נולדה ב-1926) 23 בספטמבר – הילרי מנטל, סופרת בריטית (נולדה ב-1952) 20 באוקטובר – עטרה בן-טובים, מוזיקאית בריטית, חלילנית קלאסית ומייסדת תוכנית הקונצרטים לילדים בלונדון (נולדה ב-1940) 7 בנובמבר – לסלי פיליפס, שחקן אנגלי (נולד ב-1924) 24 בנובמבר – חנוך ארנטרוי, רב ודיין בריטי ממוצא גרמני (נולד ב-1932) 24 בנובמבר – ניל רובינסון, כדורגלן אנגלי (נולד ב-1957) 30 בנובמבר – כריסטין מקווי, זמרת, קלידנית, ופזמונאית בריטית (נולדה ב-1943) 10 בדצמבר – בריל גריי, בלרינה אנגלייה (נולדה ב-1927) 22 בדצמבר – רונאן ויברט, שחקן אנגלי (נולד ב-1964) 23 בדצמבר – ג'ורג' כהן, כדורגלן אנגלי ששיחק בעמדת המגן הימני (נולד ב-1939) 23 בדצמבר – מקסי ג'אז, מוזיקאי, ראפר, זמר-יוצר ודי. ג'יי. בריטי (נולד ב-1957) מדיה וקבצים בנושא 2022 בממלכה המאוחדת בוויקישיתוף בריטניה באבל: המלכה אליזבת הלכה לעולמה בגיל 96, באתר עכשיו 14, ‏2022-09-08 טלי גולדשטיין‏, אבל בבריטניה: המלכה אליזבת השנייה מתה בגיל 96, באתר וואלה, 8 בספטמבר 2022
2021 בממלכה המאוחדת

2021 בממלכה המאוחדת היא השנה בה הממלכה המאוחדת חגגה 220 שנה מיום היווסדה. מונרך - המלכה אליזבת השנייה ראש ממשלה - בוריס ג'ונסון (המפלגה השמרנית הבריטית) מגפת הקורונה בממלכה המאוחדת 3 במרץ - רצח שרה אוורארד 9 באפריל - הדוכס מאדינבורו הנסיך פיליפ, שהיה בעלה של המלכה אליזבת', הלך לעולמו בגיל 99. 11–13 ביוני - פסגת ה-G7 ה-47 במספר (אנ') התקיימה בקורנוול ובה לקחו חלק מנהיגים ממדינות הגדולות והמפותחות ביותר בעולם אשר דנו בסוגיות שונות בעלות חשיבות גלובלית כולל מגפת הקורונה, שינויי האקלים ועוד. זו הייתה פסגת ה-G7 הראשונה שהתקיימה מאז פרוץ מגפת הקורונה. 15 בספטמבר – הכרזה על ברית ההגנה AUKUS בין ארצות הברית, אוסטרליה ובריטניה. 15 באוקטובר - רצח דייוויד איימס (קטגוריה:בריטים שנפטרו ב-2021) 3 בינואר – ג'רי מרסדן, זמר-פזמונאי אנגלי, מוזיקאי ואיש טלוויזיה (נולד ב-1942) 5 בינואר – קולין בל, כדורגלן אנגלי (נולד ב-1946) 7 בינואר – מייקל אפטד, במאי, מפיק, סופר ושחקן בריטי (נולד ב-1941) 8 בפברואר – סיריל מנגו, היסטוריון וחוקר תולדות האמנות בריטי יליד איסטנבול (נולד ב-1928) 24 בפברואר – רונלד פיקאפ, שחקן אנגלי (נולד ב-1940) 3 במרץ – ניקולה פאג'ט, שחקנית אנגלייה (נולדה ב-1945) 8 במרץ – טרוור פיקוק, שחקן אופי בתיאטרון ובטלוויזיה, תסריטאי ופזמונאי אנגלי (נולד ב-1931) 5 באפריל – פול ריטר, שחקן תיאטרון קולנוע וטלוויזיה בריטי (נולד ב-1966) 9 באפריל – הנסיך פיליפ, הדוכס מאדינבורו (נולד ב-1921) 12 באפריל – שירלי ויליאמס, פוליטיקאית ואקדמאית בריטית שהנהיגה את המפלגה הסוציאל-דמוקרטית ואת המפלגה הליברל-דמוקרטית (נולדה ב-1930) 16 באפריל – הלן מקרורי, שחקנית קולנוע, תיאטרון וטלוויזיה אנגלייה (נולדה ב-1968) 23 ביוני – ג'ון מקאפי, מתכנת, יזם ואיש עסקים בריטי-אמריקאי (נולד ב-1945) 3 ביולי – אן סטליבראס, שחקנית אנגלייה (נולדה ב-1938) 12 באוגוסט – אונה סטאבס, שחקנית ורקדנית אנגלייה (נולדה ב-1937) 24 באוגוסט – צ'ארלי ווטס, מתופף אנגלי, שנודע בעיקר כחבר בלהקת הרוק הרולינג סטונז (נולד ב-1941) 13 בספטמבר – אנתוני יואיש, אסטרונום בריטי, חתן פרס נובל לפיזיקה (נולד ב-1924) 15 בספטמבר – אפרים פרדיננד איינהורן, איש עסקים ורב אוסטרי-בריטי אורתודוקסי (נולד ב-1918) 19 בספטמבר – ג'ון צ'אליס, שחקן אנגלי (נולד ב-1942) 19 בספטמבר – ג'ימי גריבס, כדורגלן אנגלי ששיחק בעמדת החלוץ (נולד ב-1940) 15 באוקטובר – דייוויד איימס, פוליטיקאי בריטי מהמפלגה השמרנית (נולד ב-1952) 3 בנובמבר – דורותי מנלי, אצנית בריטית (נולדה ב-1927) 28 בנובמבר – פרנק ויליאמס, איש עסקים בריטי, המייסד והבעלים של קבוצת המרוצים ויליאמס (נולד ב-1942) 30 בנובמבר – ריי קנדי, כדורגלן אנגלי (נולד ב-1951) 3 בדצמבר – אנטוני שר, שחקן יהודי אנגלי יליד דרום אפריקה (נולד ב-1949) 18 בדצמבר – ריצ'רד רוג'רס, אדריכל בריטי (נולד ב-1933) 27 בדצמבר – אפריל אשלי, דוגמנית ומארחת אנגלייה (נולדה ב-1935) מדיה וקבצים בנושא 2021 בממלכה המאוחדת בוויקישיתוף Aukus: UK, US and Australia launch pact to counter China, BBC, ‏2021-09-16 (באנגלית)
קלבסס

קָלָבַּ֫סַס (באנגלית: Calabasas) היא עיר באזור הדרום-מערבי של עמק סן פרננדו במחוז לוס אנג'לס, קליפורניה, ארצות הברית. העיר שוכנת למרגלות הרי סנטה מוניקה וסנטה סוזנה, 48.1 ק"מ צפונית-מערבית למרכז לוס אנג'לס, ואוכלוסייה מונה 22,491 תושבים (נכון ל-1 ביולי 2022). השם Calabasas הוא גרסה מקומית של המילה הספרדית Calabazas, שפירושה "דלעות חורף" (אנ') (האזור שופע דלעות בר). הבוטנאי הספרדי חוסה לונחינוס מרטינס תיעד את לאס קלבסס כשם מקום בשנת 1792. הסמל הרשמי של העיר מתאר עקב אדום-זנב הממריא מעל הרים. לפני מאות שנים חיו בקלבסס של ימינו אמריקים ילידים בני צ'ומש (אנ'). מגלי ארצות ספרדים היו האירופאים הראשונים שהגיעו לאזור. בשנת 1770 חצתה את האזור משלחת בראשות גספר דה פורטולה בשובה דרומה למקסיקו, לאחר שנכנסה לצפון קליפורניה. בשנת 1776 חנתה שם קבוצה נוספת של חוקרים בראשות חואן באטיסטה דה אנזה בדרכם צפונה ממקסיקו. Calabasas היה השם שניתן לחווה באזור לוס אנג'לס בשנת 1795. בית הטיט לאוניס (Leonis Adobe), בעיר העתיקה קלבסאס, מתוארך לשנת 1844 והוא אחד המבנים העתיקים ביותר ששרדו בלוס אנג'לס רבתי. העיר התאגדה ב-5 באפריל 1991, מה שהפך אותה לעיר החדשה ביותר במחוז לוס אנג'לס. קלבסס ממוקמת באזור הדרום-מערבי של עמק סן פרננדו, בין מרגלות הרי סנטה מוניקה וסנטה סוזנה. היא נמצאת במרחק של 48.1 ק"מ צפונית-מערבית למרכז העיר לוס אנג'לס (דרך כביש 101). העיר גובלת בשכונת וודלנד הילס של לוס אנג'לס בצפון מזרח, טופנגה במזרח, מאליבו בדרום, אגורה הילס במערב והידן הילס בצפון. נתיב ההנצחה אל קמינו ריאל (אנ') חוצה את קלבסס ממזרח למערב כחלק מהכביש המהיר ונטורה (בעצמו חלק מכביש 101 בקטע זה). עד 2015, מספר סיפוחים הגדילו את שטח הקרקע הכולל של העיר ל-35 קמ"ר. אחת השכונות העתיקות ביותר בקלבסס היא פארק מודרן, המכונה "רחובות הציפורים". בשכונה, שהייתה בעבר כפר אמנים, נותרו שרידים מבית המועדון, הבריכה והבקתות, אשר פזורים על פני רחובות עם שמות של ציפורים כגון "Meadow Lark" (פַּזָּאִי, "עפרוני האחו"), "Blackbird" (שַׁחֲרוּר), "Bluebird" (קיכלי סיאליה), ו-"Hummingbird" (קוליברי, "יונק הדבש"), הממוקמים ממש מאחורי בית הספר התיכון קלבסס. מדיה וקבצים בנושא קלבסס בוויקישיתוף
טונדו

האם התכוונתם ל... טונדו (אמנות) (Tondo, מ-rotondo, "עגול") – מונח מימי הרנסאנס ליצירת אמנות עגולה, לרוב ציור או פסל Tondo בפיליפינים ממלכת טונדו (גם "ממלכת לוזון") – ממלכה שהתקיימה באזור מנילה בפיליפינים מן המאה ה-9, עד שנכבשה על ידי האימפריה הספרדית וננטשה סופית בשנת 1589 קנוניית טונדו (אנ') (או "קשר טונדו") – קנוניית אצילים מקומיים באזור טונדו בשנים 1587–1588, שנכשלה, נגד השלטון הספרדי טונדו (מחוז) (אנ') – מחוז בעיר מנילה, בירת הפיליפינים ראו גם רוֹטוֹנְדָה (באיטלקית: Rotonda), מבנה אדריכלי הבנוי בצורת גליל. בשפות טגלוגית עתיקה (פיליפינית עתיקה) השם מבוטא Tundun או Tundo. לוזון (Luzon) הוא האי הגדול בפיליפינים. האימפריה הספרדית החלה להתבסס בפיליפינים בשנת 1570, ראו ממלכת טונדו#סופה של ממלכת טונדו. כישלון הקשר וצעדי הענישה הקשים נגד הקושרים, שכללו תלייה, עריפה, החרמת רכוש, קנסות והוצאה לגלות, היוו שלב נוסף בכניעת המקומיים לכיבוש הספרדי.
אנוטקה

אֶנוֹטֶקָה (באיטלקית: Enoteca) היא מילה איטלקית שמקורה במילה היוונית Οινοθήκη, שפירושה המילולי הוא 'מאגר יין' (מ- Οινός - יין, ו-Θήκη' - מאגר, קנקן), אך הוא משמש לתיאור סוג מיוחד של חנות יין מקומית או אזורית שמקורה באיטליה. הרעיון של אנוטקה התפשט גם לכמה מדינות אחרות. אנוטקה מקורית מכוונת בעיקר לתת למבקרים או לתיירים את האפשרות לטעום את היינות הללו במחיר סביר ואולי לקנות אותם. אנוטקה מופעלת לרוב בשיתוף פעולה עם מגדלים או ארגוני מגדלים או ארגון התיירות בכפר או באזור. הסיבה שמוסדות כאלה נקראו "ספריות יין" הייתה שהם נועדו כמקור למידע מעשי על יינות מקומיים ולא כחנויות רגילות לכמויות גדולות יותר של כל יין או היו מיועדות בעיקר ללקוחות מבוססים. לעיתים קרובות, אנוטקה מחזיקה כמויות קטנות למדי של כל יין, ולקוחות המעוניינים לרכוש כמויות גדולות לאחר הטעימה מופנים ישירות ליצרנים. במקרים מסוימים, אנוטקה תמכור גם מוצרי מזון מקומיים אחרים ו/או תגיש חטיפים קטנים לצד היינות. מסורת ארוכת שנים שקודמת לשיטת המטבעות החדשה, היא חנות היין בפאלאצו אנטינורי, בפירנצה, שבה יינות אנטינורי זמינים בכוסות, כבר יותר ממאה שנה. האנוטק התפשטו גם מצפון להרי האלפים, לאוסטריה, תחת השם הגרמני וינוטק (Vinothek), ומאוסטריה לגרמניה. להיות מסונף ומשויך לאנוטקה כנראה מועיל יותר ליצרנים קטנים יותר, שלא מוכרים מדי, יותר מאשר ליצרנים גדולים או מבוססים. למבקרים מזדמנים יהיה קל יותר לגלות אנוטקה והייצרן הקטן לא יצטרך להשאיר חנות פתוחה ביקב שלו למקרה שמישהו יעבור לידו כדי לרכוש כמה בקבוקים. מצד שני, יינות רבים זמינים זה לצד זה לטעימה, השוואה ותחרות, יהיה טוב יותר עבור יקבים בעלי ביצועים טובים. בגלל הפופולריות של תפיסת האנוטקה במקומות מסוימים, חנויות יין "יוקרתיות רגילות" מכנות את עצמן לפעמים גם אנוטקה או Vinothek, מבלי להתמקד ביינות מקומיים או לספק את צורכי המידע של המבקרים. חנות יין איכותית נקראת כיום לרוב enoteca באיטלקית. בעבר נעשה שימוש נפוץ בשם "בוטיאריה" (bottiglieria), אך כעת השם לא בשימוש ואין לו את אותה קונוטציה של איכות. מכיוון שחלק מהאנוטקים מגישים חטיפים עם היין, אנוטקה שימשה גם כשם של כמה ברי יין או מסעדות, במיוחד מסעדות בסגנון ביסטרו עם אוכל איטלקי. אנוטקה, Vinothek או œnothèque (המונח הצרפתי המקביל) עשויים לשמש גם לציון "ספריות יין" בשתי משמעויות נוספות של המילה: מאגר מידע על יין. מתקן אחסון ליינות זמינים. כדוגמה, יצרנית השמפניה Moët & Chandon (מואט & שאנדון) מייצרת גרסה של הקיווה היוקרתית דום פריניון, הנקראת "Dom Perignon Œnothèque", שמבלה מספר שנים נוספות במרתף של Moët & Chandon לפני שיצאה לשוק. Vinothek מדיה וקבצים בנושא אנוטקה בוויקישיתוף J. Robinson (ed), "The Oxford Companion to Wine", Third Edition, p 255, Oxford University Press 2006. מסת"ב 0-19-860990-6. Virbila, S. Irene. "Tasting the Fruit Of the Italian Vine", The New York Times, June 19, 1988. Accessed November 12, 2023. "Though the term enoteca usually denotes a wine store, it sometimes means a wine bar (usually part of the store) where the wandering oenophile can explore Italian vintages from just one region or from all over Italy."
פאלאצו אנטינורי

פאלאצו אנטינורי (באיטלקית: Palazzo Antinori) הוא ארמון מתקופת אדריכלות הרנסאנס הממוקם בקצה הצפוני של ויה דה טורנאבואוני (אנ'), שם הוא יוצר פינה מוזרה עם ויה דיי פקורי (Via dei Pecori), ויה דל טרביו (Via del Trebbio), והופך לוויה דיי רונדינלי (Via dei Rondinelli), בפירנצה, איטליה. הארמון נבנה בשנים 1461–1469, אולי בתכנון של ג'וליאנו דה מאיאנו (אנ'), בהזמנת ג'ובאני די בונו בוני. הארמון הלא גמור נמכר ב-1475 למשפחת מרטלי. בשנת 1506, הם מכרו אותו לניקולו אנטינורי, שהזמין מספר שינויים (חזית אחורית) וקישוטים (גן פנימי), אולי מבאצ'יו ד'אניולו (אנ'). משנות ה-20 עד 1965 (עם קפיצה במלחמה), שכן בארמון המכון הבריטי של פירנצה . המבנה הוא עדיין רכוש של משפחת אנטינורי, ושתי קומות עליונות עדיין מאוכלסות על ידי בן המשפחה. בקומה התחתונה פועל אנוטקה. לפאלאצו אנטינורי יש תוכנית מלבנית ושהיא בהשראה חלקית מפאלאצו מדיצ'י-ריקארדי. בחלק הפנימי יש אכסדרה מתקופת הרנסאנס משלושה צדדים, עם קשתות עגולות, קמרונות צולבים ועמודי אבן חול (פיטרה סרנה) עם כותרות מפוסלות. לצירי הקמרונות יש עיטורים דומים. על קיר נישה בסגנון המאה ה-18 עם מזרקה עם פסל של ונוס וסלעים דמויי ספוג. הגישה לגן היא דרך שער פנימי הדומה לזה שבפאלאצו ברטוליני סלימבני, מה שהוביל לייחוס השיפוצים מהמאה ה-16 לבאצ'יו ד'אניולו. Vannucci, Marcello (1995). Splendidi palazzi di Firenze. Florence: Le Lettere. מדיה וקבצים בנושא פאלאצו אנטינורי בוויקישיתוף Antinori family website.